Flere rygter peger på, at Ove Pedersen kan blive ny træner i Hobro.

Hobro IK skal have anskaffet sig en ny træner. Ifølge Nordjyske.dk bliver det FC Fredericia træneren Ove Pedersen, der skal overtage træningen i Hobro, og bringe holdet tilbage på vinderkurs. - Vi er i dialog med mange trænere, og vi har mange navne i spil, siger pressechef Ole Kirchert Christensen. Om det bliver Ove Pedersen vil Hobro IK pressechefen dog ikke svare på. - Jeg kan hverken be- eller afkræfte, om det er Ove Pedersen, siger pressechef Ole Kirchert Christensen. En ny træner er lige på trapperne, og der vil ikke gå mange dage før Hobro klubben vil melde med et navn ud. - Det tager tid at finde en ny træner. Vi er nået rigtig langt, og vi er klar om en uges tid med en aftale med en ny træner, siger pressechef Ole Kirchert Christensen.